By एम् पी अलर्ट, 31 March, 2016, 17:03
मुंबई। शेयर बाजार में गुरुवार को न तो तेजी दर्ज की गई और न ही गिरावट आई। सेंसेक्स 3.28 अंक चढ़कर 25,341.86 पर सपाट और निफ्टी 3.20 अंकों की बढ़त लेकर 7,738.4 के स्तर पर बंद हुआ।
एनएसई के मेटल इंडेक्स में 0.75 फीसदी और एनर्जी इंडेक्स में 0.4 फीसदी गिरावट आई। सरकारी बैंकों का इंडेक्स करीब 1 फीसदी गिरकर बंद हुआ है। बीएसई के तेल-गैस इंडेक्स में आधा फीसदी से ज्यादा गिरावट आई। दूसरी ओर कंज्यूमर ड्युरेबल्स, फार्मा, एफएमसीजी, आईटी और पावर शेयर मामूली बढ़त पर बंद हुए।
टाटा पावर, इंडसइंड बैंक, अल्ट्राटेक सीमेंट, टीसीएस, इन्फोसिस, सन फार्मा, एचयूएल और अडाणी पोर्ट्‌स सबसे में ज्यादा 3.2-0.75 फीसदी तेजी रही। लेकिन, वेदांता, केर्न इंडिया, ओएनजीसी, एसबीआई, कोल इंडिया, भारती एयरटेल और टाटा स्टील की ट्रेडिंग सबसे ज्यादा 2-1.5 फीसदी गिरावट पर बंद हुई।